**DOHODA O NÁJME A PODNÁJME NEBYTOVÝCH PRIESTOROV**

**číslo: 06/2017**

uzatvorená v zmysle zákona č. 116/1990 Zb.

a zákona č. 278/1993 Z.z. v znení neskorších zmien a doplnkov

I.

Účastníci zmluvy

1. Prenajímateľ: Základná škola s materskou školou Liesek

 zastúpená Mgr. M. Šprlákom, riaditeľom školy,

 peňažný ústav: VUB Dolný Kubín

 č.ú. 1950924658/0200

 1639228254/0200

 IČO: 37810111

 (ďalej len prenajímateľ)

2. Nájomca: Mgr. Martina Dreveňáková

 Oravická 88

 027 12 Liesek

 (ďalej len nájomca)

II.

Predmet zmluvy

1. Prenajímateľ touto zmluvou prenecháva na užívanie pre nájomcu \*\* podľa zákona č.278/93 Z.z. v platnom znení nebytové priestory – telocvičňu školy pre športové účely.

\*\* ( organizácia podľa par. 1, ods. 1 zákona č. 278/93 Z.z. o správe majetku v znení neskorších predpisov)

2. Predmetom zmluvy sú nebytové priestory – telocvičňa školy o ploche 1005 m2, ktoré sú v čase prenájmu pre ZŠ s MŠ dočasne prebytočné.

III.

Doba nájmu

1. Doba nájmu je dohodnutá **od 02.01.2017 do 31.12.2017**

2. Deň - pondelok, streda / počas polročných prázdnin nie/

3. Čas  **- od 19,00 do 20,00 hod.**

Doba nájmu môže byť predĺžená alebo zrušená len na základe písomnej dohody zmluvných strán, uzatvorenej najneskôr ku dňu skončenia nájmu.

IV.

Prenajímateľ sa zaväzuje

1. Vypožičiavať len tie priestory a pevne zabudované športové náradie, ktoré zodpovedajú bezpečnostným a protipožiarnym predpisom a sú v stave spôsobilom na vykonávanie dohodnutého účelu.
2. Pri odovzdávaní a preberaní priestorov nájomcovi prekontrolovať stav priestorov a zapožičaného športového náradia. V prípade zistenia nedostatkov spísať zápis, ktorý podpíšu zástupcovia obidvoch zmluvných strán.
3. Záväzky za prenajímateľa plní riaditeľ ZŠ s MŠ Liesek.

V.

Nájomca sa zaväzuje

1. Využívať poskytnuté priestory len na účel, ktorý bol zmluvne dohodnutý. Účelom tejto zmluvy nie sú aktivity, zamerané na podnikateľskú činnosť.
2. Využívať hore uvedené priestory v dohodnutom termíne a čase.
3. Za škody, spôsobené v čase užívania priestorov, zodpovedá v plnom rozsahu nájomca.
4. Zodpovedný vedúci je povinný poučiť účastníkov podujatia o dodržiavaní bezpečnostných a protipožiarnych predpisov.
5. Za bezpečnosť zodpovedá vedúci skupiny, ktorý zabezpečí v prípade úrazu potrebné lekárske ošetrenie, prípadne prevoz na nemocničné ošetrenie. Prenajímateľ úrazy nebude registrovať.
6. Po skončení akcie prekontrolovať priestory (uzavreté okná, voda, svetlo a iné). Prípadné nedostatky nahlásiť pri odovzdávaní kľúča prenajímateľovi.

VI.

Úhrada nákladov

Nájomca sa zaväzuje uhradiť prenajímateľovi prevádzkové náklady a nájom za telocvičňu vo výške **7,60 €/hod.** po skončení nájmu (respektíve pri prerušení využívania telocvične) do 10 dní v nasledujúcom mesia**c**i na účet ZŠ s MŠ Liesek č. SK06 0200 0000 0019 5092 4658. Ako variabilný symbol používajte číslo zmluvy.

VII.

Ukončenie nájmu a odstúpenie od zmluvy

1. Nájom sa končí uplynutím doby, na ktorú bol dohodnutý.
2. Po ukončení nájmu je nájomca povinný vrátiť prenajatý priestor v takom stave, v akom ho prevzal s prihliadnutím na obvyklé opotrebovanie.
3. Nájomca môže písomne vypovedať zmluvu uzatvorenú na dobu určitú ak:
4. stratí spôsobilosť na vykonávanie činnosti, na ktorú si nebytový priestor prenajal,
5. nebytový priestor sa stane bez zavinenia nájomcu nespôsobilým na dohodnuté užívanie,
6. dohodou zmluvných strán.
7. Prenajímateľ môže písomne vypovedať zmluvu uzatvorenú na dobu určitú pred jej uplynutím pri opakovanom porušovaní školského poriadku a za podmienok v ust. § 9 ods. 2 písmeno a), b), d), f), g), zákona č. 116/1990 Zb. v znení neskorších predpisov okamžite.
8. Výpovedná lehota je 1 mesiac a začína plynúť od prvého dňa nasledujúceho mesiaca po doručení výpovede.

VIII.

Osobitné ustanovenia:

1. Za porušenie záväzkov nájomcu v čl. V v bodoch 1-6 a záväzkov prenajímateľa podľa čl. IV. v bodoch 1-3 pristúpia obidve zmluvné strany k okamžitému zrušeniu zmluvy o nájme. V prípade poškodenia vypožičaných priestorov, inventáru, športového náradia alebo inej škody spôsobenej nájomcom prenajímateľovi sa tento zaväzuje vzniknutú výšku škody uhradiť.
2. Táto zmluva je vyhotovená v 2 exemplároch, z toho 1x obdrží prenajímateľ a 1x nájomca.
3. Zmluvné strany vyhlasujú, že si zmluvu o nájme prečítali, porozumeli jej obsahu, nemajú námietky proti jej forme a obsahu, vyhlasujú, že ju neuzatvorili v tiesni ani za nevýhodných podmienok a na znak súhlasu ju vo vlastnom mene podpisujú.
4. Zmluva nadobúda účinnosť dňom podpísania obidvoma zmluvnými stranami a je pokračovaním zmluvy 07/2016.

V Liesku dňa 01.01.2017

Prenajímateľ: Nájomca: